Διατυπώνουν τα πιθανά οφέλη για τους νέους από την προώθηση της δημιουργικότητας, της καινοτομίας και της χρήσης ψηφιακών εργαλείων και συσκευών στην προσχολική εκπαίδευση και παρέχουν συστάσεις για το πώς να επιτευχθούν αυτά. Η προώθηση της δημιουργικότητας, της καινοτομίας και της ψηφιακής ικανότητας από μικρή ηλικία μπορεί να επιφέρει προσωπικά και οικονομικά οφέλη στην ενήλικη ζωή. Τα βασικά σημεία περιλαμβάνουν: την παροχή μιας στέρεης βάσης για περαιτέρω μάθηση, την ανάπτυξη γνώσεων υψηλού επιπέδου και τη βελτίωση της ικανότητας των παιδιών να αναπτύσσουν τις δημιουργικές και κριτικές τους δεξιότητες, τη διασφάλιση ότι η επόμενη γενιά θα έχει τις δεξιότητες για να καινοτομεί και να δημιουργεί νέα προϊόντα και υπηρεσίες, οι οποίες θα είναι ζωτικής σημασίας για την οικονομική επιτυχία, τη διασφάλιση ότι η ΕΕ μπορεί να ανταποκριθεί στην αυξανόμενη ζήτηση για ικανούς χρήστες ψηφιακής τεχνολογίας καθώς και ειδικούς στην τεχνολογία πληροφοριών και τις επικοινωνίες*. Ο ρόλος της δημιουργικότητας και της καινοτομίας Τα συμπεράσματα επισημαίνουν: τον ρόλο των εκπαιδευτικών και των επαγγελματιών της ευρωπαϊκής προσχολικής εκπαίδευσης και φροντίδας (ECEC) στην παροχή βοήθειας στα παιδιά ώστε να γίνουν ενήλικες που δημιουργούν και καινοτομούν, ότι τα παιχνίδια και η χρήση ψηφιακών εργαλείων σε πρώιμο στάδιο είναι σημαντικά για την ανάπτυξη και τη μάθηση, ότι η κατάλληλη χρήση των ψηφιακών εργαλείων μπορεί να ενισχύσει τις δραστηριότητες στην τάξη και να βελτιώσει την παροχή κινήτρων, την κατανόηση και τη μάθηση, ότι τα παιδιά πρέπει να διδάσκονται πώς να χρησιμοποιούν ψηφιακές τεχνολογίες με ασφάλεια και υπευθυνότητα και πώς να ερμηνεύουν, να χρησιμοποιούν, να μοιράζονται, να δημιουργούν και να αξιολογούν με κριτικό πνεύμα αυτές τις πληροφορίες. Τι μπορούν να κάνουν οι χώρες της ΕΕ; Οι χώρες της ΕΕ καλούνται, μεταξύ άλλων, να ενθαρρύνουν: τα ιδρύματα διδασκαλίας και κατάρτισης να χρησιμοποιούν νέα εκπαιδευτικά εργαλεία στα προγράμματά τους και να προσαρμόζουν τις εκπαιδευτικές μεθόδους ώστε να προωθούν τη δημιουργικότητα και την καινοτομία, τις παιδαγωγικές αρχές να εξοπλίζουν τα σχολεία και τις άλλες εγκαταστάσεις προσχολικής εκπαίδευσης έτσι ώστε να μπορούν να καλλιεργούν τη δημιουργικότητα και την καινοτομία, την ανάπτυξη και τη χρήση ψηφιακών εργαλείων για τη διδασκαλία και ως μέρος μιας γενικής προσέγγισης στη μάθηση, την επικοινωνία και τη συνεργασία μεταξύ σχολείων και εκπαιδευτικών σε τοπικό, εθνικό, ευρωπαϊκό και διεθνές επίπεδο. Δράση σε ευρωπαϊκό και εθνικό επίπεδο Τόσο η Ευρωπαϊκή Επιτροπή όσο και οι χώρες της ΕΕ καλούνται: να χρησιμοποιήσουν τους ευρωπαϊκούς πόρους όπως το πρόγραμμα Erasmus+ και τα Ευρωπαϊκά Διαρθρωτικά και Επενδυτικά Ταμεία για την υποστήριξη των μέτρων και των πρωτοβουλιών που στοχεύουν στην προώθηση της δημιουργικότητας, της καινοτομίας και της ψηφιακής ικανότητας, να προσδιορίσουν αποτελεσματικές μεθόδους και πρακτικές για εκπαιδευτικούς και επαγγελματίες προσχολικής εκπαίδευσης και φροντίδας για να βοηθήσουν τα παιδιά να αναπτύξουν δεξιότητες που αφορούν τη δημιουργικότητα και την καινοτομία καθώς και την ψηφιακή ικανότητα. Και τι θα πρέπει να κάνει η Επιτροπή; να προωθήσει τη συνεργασία και την αμοιβαία μάθηση τόσο στο πλαίσιο του στρατηγικού πλαισίου "ΕΚ2020" (ευρωπαϊκή συνεργασία στον τομέα της εκπαίδευσης και κατάρτισης) όσο και μέσω του προγράμματος Erasmus+, να συνεχίσει τις εν εξελίξει εργασίες των ομάδων εργασίας ΕΚ 2020 για τις εγκάρσιες δεξιότητες και την ψηφιακή και επιγραμμική μάθηση για την προώθηση της δημιουργικότητας, της καινοτομίας και της ψηφιακής ικανότητας, όπου είναι δυνατό, από νεαρή ηλικία. Συμπεράσματα του Συμβουλίου του Οκτωβρίου του 2015 Τον Οκτώβριο του 2015, το Συμβούλιο εξέδωσε μια ακόμα σειρά από συμπεράσματα. Αυτά αφορούν στη μείωση της πρόωρης εγκατάλειψης του σχολείου και στην προώθηση της σχολικής επιτυχίας.